
“Ya Allah! Limpahkanlah rahmat, kesejahteraan dan keberkatan ke atas 
penghulu dan tuan kami Muhammad: pohon sumber ciptaan yang bercahaya; 
pembuka rahmat Allah; semulia-mulia gambaran jasad; galian rahsia 
ketuhanan, khazanah ilmu-ilmu pilihan; pemilik awal kejadian; perhiasan yang 
berharga; mempunyai kedudukan yang tinggi; insan yang para Nabi bernaung 
di bawah benderanya; maka mereka datang daripadanya dan kembali 
kepadanya memohon syafa'at. Limpahkanlah rahmat, kesejahteraan dan 
keberkatan ke atas Baginda %, keluarga dan sahabat-sahabat Baginda % 
sebanyak kejadianmu dan rezekimu, makhluk yang kau matikan dan hidupkan 
sehingga hari engkau membangkitkan makhluk yang telah engkau binasakan. 
Curahkanlah kesejahteraan yang melimpah ruah dan segala puji tertentu 
bagi Allah Tuhan Pentadbir sekalian alam. “ 

“Ya Allah! Limpahkanlah rahmat ke atas cahaya segala cahaya; rahsia 
segala rahsia; penawar bagi segala kesusahan; pembuka pintu kesenangan; 
penghulu kami Muhammad, Nabi pilihan. [Limpahkanlah juga rahmat ) ke 
atas keluarga Baginda % yang suci bersih dan sahabat-sahabat Baginda % 
yang terpilih, sebanyak bilangan nikmat-nikmat dan kurniaan Allah”. 


Komentar oleh Asy-Syeikh Yusuf Isma’il An-Nabhani *&> : 

Telah berkata mereka (para masyaikh) bahawa membaca tiga kali darinya (solawat 

34 di atas) adalah seperti membaca Dalail Khairat. Dan di waktu dia membacanya, hendaklah 
si pembaca menghadirkan cahaya-cahaya An-Nabi % dan keagungan Baginda 5 § di dalam 

kalbunya dan sesiapa yang mengamalkan pembacaannya pada setiap hari sebanyak tiga 

kali selepas solat Subuh dan tiga kali selepas solat Maghrib, akan diperlihatkan kepadanya 
rahsia-rahsia yang banyak 


Keterangan Solawat 35 

Sesudah beliau menyebutkan tentang solawat yang terdahulu itu dan juga faedah- 

faedahnya, telah berkata Al-Ustaz Ahmad Dahlan di dalam Majmu'ahnya yang tersebut; 
"Dan dari yang telah dinisbahkan juga kepada penghulu kita Al-Qutb Al-Kamil As-Sayyid Ahmad 
Al-Badawi <&> ialah solawat ini." 

Dan setelah menyebutkannya, beliau telah berkata; "Ramai dari golongan AI-'Arifin telah 
mengatakan bahawa ia adalah mujarab untuk menunaikan hajat-hajat, dan mengangkat bala, 
dan menolak bencana, serta menghasilkan cahaya-cahaya dan rahsia-rahsia. Bahkan ia adalah 
mujarab untuk segala perkara. Dan jumlah untuk diwiridkannya ialah seratus kali pada setiap 
hari." 


(Sumber daripada kitab cjljL-all JJaai 


karangan Asy-Syeikh Yusuf ibn Isma’il An-Nabhani ■#=) 

